#  *Výbor*

 *Národnej rady Slovenskej republiky*

 *pre hospodárske záležitosti*

 24. schôdza výboru

 Číslo: CRD - 2284/2012 - VHZ

**107**

## **U z n e s e n i e**

**Výboru Národnej rady Slovenskej republiky**

**pre hospodárske záležitosti**

z 29. januára 2013

 k vládnemu návrhzákona o integrovanej prevencii a kontrole znečisťovania životného prostredia a o zmene a doplnení niektorých zákonov (tlač **277**)

**Výbor Národnej rady Slovenskej republiky**

**pre hospodárske záležitosti**

#### s ú h l a s í

 s vládnym návrhomzákona o integrovanej prevencii a kontrole znečisťovania životného prostredia a o zmene a doplnení niektorých zákonov (tlač **277**);

#### o d p o r ú č a

# Národnej rade Slovenskej republiky

 vládny návrhzákona o integrovanej prevencii a kontrole znečisťovania životného prostredia a o zmene a doplnení niektorých zákonov (tlač **277**) schváliť;

#### u k l a d á

 predsedovi výboru predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre pôdohospodárstvo a životné prostredie.

 Ján **H u d a c k ý, v.r.**

 predseda výboru

overovateľ výboru

Alojz **P ř i d a l**

Michal **B a g a č k a**

* 1. K čl. I § 3

V nadpise pod § 3 sa za slovo „vydanie“ vkladá slovo „integrovaného“.

Ide o legislatívno-technickú úpravu z prihliadnutím na zavedenie legislatívnej skratky „povolenie“ pre pojem integrované povolenie až v navrhovanom normatívnom texte § 3 ods. 2.

* 1. K čl. I § 4

V  § 3 v odsekoch 2, 3 a 4 sa slová „integrované povolenie“ vo všetkých tvaroch nahrádza slovom „povolenie“ v príslušnom gramatickom tvare.

Ide o úpravu súvisiacu so zavedením legislatívnej skratky „povolenie“ v § 3 ods. 2 pre pojem „integrované povolenie“.

* 1. K čl. I § 7 ods. 1

V  § 7 ods. 1 v úvodnej vete sa za slová „náležitosti podania“ vkladajú slová „podľa všeobecného predpisu o správnom konaní“.

Nakoľko poznámka pod čiarou má len informatívny charakter, už priamo z normatívneho textu musí byť zrejmé, o ktorý právny predpis, upravujúci všeobecné náležitosti podania, ide. Zároveň ide o zosúladenie s navrhovaným ustanovením § 9 ods. 1.

* 1. K čl. I § 8 ods. 6

V § 8 ods. 6 sa vypúšťa slovo „relevantných“.

Vypustenie slova „relevantných“ sa navrhuje s dôvodu jeho nadbytočnosti a  to s prihliadnutím na vymedzený pojem „nebezpečné látky“ obsiahnutý v ustanovení § 8 ods. 1 a 2.

* 1. K čl. I § 21 ods. l

V § 21 ods. 1 v úvodnej vete sa za slovo „rozhodnutia“ vkladajú slová „podľa všeobecného predpisu o správnom konaní“.

Nakoľko poznámka pod čiarou má len informatívny charakter, už priamo z normatívneho textu musí byť zrejmé, o ktorý právny predpis, upravujúci všeobecné náležitosti podania, ide. Zároveň ide o zosúladenie s navrhovaným ustanovením § 9 ods. 1

* 1. K čl. I § 34 ods. 12

V § 34 ods. 12 písm. b) sa slová „§ 30 ods. 2“ nahrádzajú slovami „§ 31 ods. 2“.

Ide o zosúladenie vnútorného odkazu s príslušným stanovením § 31 ods. 2.

* 1. K čl. I § 40

V § 40 ods. 6, 8 a 10 sa slovo „zákona“ nahrádza slovami „tohto zákona“.

Ide o legislatívnu úpravu súvisiacu s požiadavkami kladenými na právny predpis z hľadiska jeho jasnosti a určitosti.

* 1. K čl. VI a čl. I § 40 ods. 9

V čl. VI sa slová „1. marca 2013“ nahrádzajú slovami „1. apríla 2013“.

V nadväznosti na navrhovanú zmenu účinnosti je potrebné túto skutočnosť premietnuť aj v čl. I v ustanovení § 40 ods. 9 kde sa slová „po 1. marci 2013“ nahrádzajú slovami „po 1. apríli 2013“.

Nový deň účinnosti sa navrhuje ustanoviť v nadväznosti na predpokladaný termín schválenia zákona a jeho vyhlásenie v zbierke zákonov.